da en da nl ca da da de es da da da da da da da da da da da da da da de da da en nb en da da de nb da nb da de nb da da da da da da da da da da da da nl da en da da es nl da
SMVdanmark: Indefrosne energiregninger er en vigtig pauseknap men det er ikke nok | SMVdanmark
14.9.2022 14:05:10 CEST | SMVdanmark
Regeringens forslag bliver mødt med forsigtig glæde, da det giver en tiltrængt, midlertidig ro ude hos de mindre virksomheder. Men der er mange ubesvarede spørgsmål og flere håndtag, politikerne kan hive i, mener SMVdanmark.
Regeringen har foreslået, at de mindre virksomheder kan fastfryse den del af deres energiregning, der overstiger det beløb, de betalte i efteråret 2021. Den resterende regning kan så afdrages i de kommende år.
I SMVdanmark, der organiserer 18.000 små og mellemstore virksomheder, er adm. direktør Jakob Brandt glad for udspillet, men det er på betingelse af, at afdragsordningen bliver meget lempelig.
”Mange små og mellemstore virksomheder styrtbløder, fordi deres energiregning er eksploderet. Nu bremser regeringen midlertidigt blødningen, og det vil jeg gerne kvittere for. Det sætter krisen ude i virksomhederne på pause, og giver dem en vis form for ro. Men politikerne må huske, at de virksomheder, der bruger ordningen, blot ruller en stor gældsbold foran sig. Ovenikøbet samtidigt med, at mange virksomheder allerede betaler af på den gæld, de optog under corona. Så dette er langt fra en fuld løsning,” siger han.
Han savner desuden alle detaljerne, fx hvor høj bliver renten, hvor mange år kan man afbetale, og hvor længe kan man fastfryse?
”De høje energipriser kan jo fortsætte længe endnu, så hvor længe vil regeringen lade denne ordning løbe? Meget er uafklaret, før man kan give regeringens planer den endelige karakter. Men bliver det en ordning med en afbetalingsordning på 5-8 år, en rente på 0, og bliver der taget hensyn til nystartede iværksættere, der jo ikke har en regning fra efteråret 2021 at henvise til, så er jeg ikke utilfreds,” siger han.
Efterlyser også andre tiltag
Han mener desuden, at der er mange andre håndtag, som regeringen kan hive i.
"På den længere bane skal vi finde muligheder for en direkte økonomisk støtte. Fx uddeling af de 5 mia.kr. staten sparer på støtte til vedvarende energi. Vi skal også gøre noget ved alle de administrative benspænd og lange sagsbehandlingstider, der forsinker energirenoveringer og fx installation af solceller," siger Jakob Brandt.
Dog glæder han sig entydigt over, at erhvervslivet endeligt har fundet vej til regeringens radar.
”Indtil nu har stort set alle politiske meldinger og tiltag været rettet mod privatpersoner og lønmodtagere. Huslejeloftet er nok bedste eksempel. Nu får de mindre virksomheder hjælp, og det er tiltrængt. Vi har mange medlemmer, der har søvnløse nætter over omkostninger, der har ædt alt deres overskud og mere til. Uden at de har skyld i det. Så det er glædeligt, at der nu sker noget hos regeringen,” siger han.
Jakob BrandtAdm. direktør i SMVdanmark
Tlf:24 25 27 27brandt@smvdanmark.dk
Tlf:+45 53 85 53 70elmer@smvdanmark.dk
+45 33 93 20 00https://smvdanmark.dk
SMVdanmark er paraplyorganisation for en række brancheorganisationer, lokale tværfaglige håndværker- og industriforeninger og flere hundrede enkeltvirksomheder. SMVdanmark repræsenterer omkring 18.000 små og mellemstore virksomheder og er den eneste hovederhvervsorganisation, der udelukkende arbejder for SMV’ernes interesser – både nationalt, lokalt og på EU-plan. Læs mere på SMVdanmark.dk
Følg pressemeddelelser fra SMVdanmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra SMVdanmark
Ny analyse: Mindre virksomheder er stærkt pressede af høje energipriser23.9.2022 14:11:16 CEST | Pressemeddelelse
Energiprisernes himmelflugt har fået virksomhederne til at skrue forventningerne til årets resultat alvorligt ned. Næsten hver tredje mindre virksomhed er enten i meget høj grad eller i høj grad presset på økonomien på grund af el-prisen, og 60 pct. af dem venter et lavere årsresultat end sidste år. Samtidigt begrænser de deres produktion i form af fx lukkedage, viser ny analyse fra SMVdanmark.
SMVdanmark om regeringens klimaprogram: Valgoplæg med masser af fugle på taget23.9.2022 11:45:54 CEST | Pressemeddelelse
Regeringens klimaprogram 2022 er ukonkret, bygger til dels på uprøvede teknologier, og gør det svært for erhvervslivet at planlægge deres klimaindsats, mener SMVdanmark, der synes programmet bærer præg af selvros og valgoplæg.
SMVdanmark: Vinterhjælp kan ikke bremse konkursbølge23.9.2022 10:16:47 CEST | Pressemeddelelse
Aftalen om vinterhjælp rummer flere hjælpende hænder til private, men har kun ét direkte virksomhedsrettet tiltag, der er baseret på lån. Det er en kortsigtet hjælp, men når vi ikke kender sluttidspunktet på krisen, risikerer vi, at især de selvstændige, der hæfter personligt ender i en gæld, de ikke kan se sig ud af, mener SMVdanmark.
Ny analyse: Hackerangreb vælter ind over danske virksomheder6.9.2022 06:30:00 CEST | Pressemeddelelse
Virksomhedernes risiko for at blive hacket er steget voldsomt de seneste 2 år. Hackernes interesse for særligt de små virksomheder er steget gevaldigt. Godt hver fjerde mindre virksomhed har i løbet af 2021 oplevet et brud på sin IT-sikkerhed.
SMVdanmark om finanslovsudspil: En tynd kop te31.8.2022 14:15:31 CEST | Pressemeddelelse
Man skal have den helt store lup frem for at finde noget for erhvervslivet i regeringens forslag til finanslov. Regeringen har ingen reformforslag eller tiltag, der kan styrke erhvervslivet, herunder afhjælpe manglen på arbejdskraft. Dog skal det anerkendes, at regeringen ikke falder for fristelsen til at dele milde gaver ud, på trods af at et folketingsvalg nok er nært forestående, mener SMVdanmark.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022